open-index/open-wikipedia-markdown huggingface dataset:
Instrukcijski ciklus

**Instrukcijski ciklus** () jest osnovna operacija ciklusa računara. To je proces putem kojeg računar preuzima instrukcije programa iz svoje memorije, određuje koje radnje instrukcija zahtjeva, te izvršava te radnje. Ovaj ciklus se stalno ponavlja pomoću procesora (CPU), iz pokretača operativnog sistema kada je računar isključen.
mini|Dijagram donesi i izvrši ciklusa.

## Upotreba ciklusa 
Ciklusi koji se koriste u procesoru tokom procesorskog ciklusa su:

* **Programski brojač (PC)** - brojač za povećanje koji bilježi memorijsku adresu instrukcije koja je na redu za izvršavanje
* **Memorijski adresni registar (MAR)** - drži adresu bloka memorija koja treba da se pročita ili upiše.
* **Memorijski registar za podatke (MDR)** - dvosmjerni registar koji sadrži podatke preuzete iz memorije (i spremne da ih procesor obradi) ili sadrži podatke koji čekaju da budu sačuvani u memoriji.
* **Registar za instrukcije (IR)** - privremeno drži teren za instrukciju koja je upravo preuzeta iz memorije.
* **Upravljačka jedinica (CU)** - dekodira instrukciju programa u IR, selektuje mašinske resurse kao što su registar izvora podatka i određene aritmetičke podatke, i koordinira aktivacijom tih podataka.
* **Aritmetičko-logička jedinica (ALU)** - obavlja matematičke i logičke operacije.

Svaki procesor može da ima različite cikluse zasnovane na različitom skupu instrukcija, ali će biti slični sljedećem ciklusu:

; 1. Preuzimanje instrukcija

Sljedeća instrukcija je preuzeta iz memorijske adrese koja se trenutno čuva u programskom brojaču, i čuva se u registru za instrukcije (IR). Na kraju operacije preuzimanja, PC ukazuje na sljedeće instrukcije koje će biti pročitane u sljedećem ciklusu.

; 2. Dekodiranje instrukcije

Dekoder tumači instrukciju. Tokom ovog ciklusa instrukcija unutar instrukcijskog registra je dekodirana.

; 3. U slučaju memorijske instrukcije (direktne ili indirektne) faza izvršenja će biti u sljedećem taktu.

Ako instrukcija ima indirektni pristup, efektivna adresa se čita iz glavne memorije, i bilo koji zahtjevani podaci su preuzeti iz glavne memorije da bi se obradili i onda stavili u registre podataka (Takt: T3). Ako je instrukcija direktna, ništa nije učinjeno na tom taktu. Ako je u pitanju U/I instrukcija ili instrukcija registra, operacija se odvija (izvršava) na taktu.

; 4. Izvršavanje instrukcije

Kontrolna jedinica procesora prolazi dekodirane informacije kao niz kontrolnih signala na relevantne jedinice funkcija procesora da bi izvršila radnje koje su zahtjevane od strane instrukcija, kao što su čitanje vrijednosti iz registara, prolazeći kroz ALU da bi izvršila matematičke ili logičke operacije na njima, i upisuje rezultat nazad u registar. Ako je ALU uključena, ona šalje uslovni signal nazad na procesor.

Generisani rezultat je sačuvan u glavnoj memoriji, ili poslat na neki izlazni uređaj. Na osnovu stanja bilo kakve povratne informacije od ALU, programski brojač može da se ažurira na drugu adresu od koje će sledeća instrukcija biti preuzeta.

Ciklus se zatim ponavlja.

## Reference 
Kategorija:Obrada instrukcija
Crkva svetog Ivana Nepomuka u Putincima

mini|desno|300px|Crkva svetog Ivana Nepomuka u Putincima
**Crkva svetog Ivana Nepomuka** je zapuštena njemačka rimokatolička crkva u selu Putinci, općina Ruma, Srijem, Vojvodina, Srbija. Sveti Ivan Nepomuk je češki svetac iz 14. vijeka.

## Historija 
Župa Putinci je osnovana 1845. godine, a crkva je podignuta krajem 19. vijeka. 1900. godine je završena. Najvećim dijelom su ovdje živjeli Njemci, a ne postoje podaci da su tada ovdje živjeli Hrvati. Protjerivanjem Njemaca nakon Drugog svjetskog rata doselili su se kolonisti, najvećim dijelom s Korduna, koji su sebi sagradili pravoslavnu crkvu, odmah preko puta katoličke. Podaci iz 1875. godine, čija je pouzdanost nesigurna, govore da je ovdje tada živjelo 350 katolika. Moguće je da su u taj broj uključeni i vjernici iz Žarkovca, susjednog sela, u kojem i danas živi 17 katoličkih obitelji kod kojih svećenik redovito odlazi u blagoslov kuća, a u čijem mjestu ni danas ne postoji crkva. Ova crkva je danas devastirana. Neogotičkog je stila, s malo romaničkog, mada po povijesnoj vrijednosti nije prava gotika. 1952. godine obnovljena je fasada. Od tada do danas ništa nije rađeno na njoj. 2017. godine u Putincima je 7 katolika, a u susjednim Žarkovcima je oko 50. Crkva čeka svoju obnovu, a u novembru 2019. godine vrata dvorišta i crkve su bila otvorena. U crkvi su stakla vremenom uništena, a danas služi kao sklonište pticama. Freske u crkvi su sačuvane.

## Galerija 

Putinci, ulaz u selo.jpg|
Crkva svetog Ivana Nepomuka u Putincima3.JPG|
Crkva svetog Ivana Nepomuka u Putincima4.JPG|
Crkva svetog Ivana Nepomuka u Putincima5.JPG|
Crkva svetog Ivana Nepomuka u Putincima6.JPG|
Crkva svetog Ivana Nepomuka u Putincima7.JPG|
Crkva svetog Ivana Nepomuka u Putincima8.JPG|
Crkva svetog Ivana Nepomuka u Putincima9.JPG|
Crkva svetog Ivana Nepomuka u Putincima10.JPG|
Crkva svetog Ivana Nepomuka u Putincima11.JPG|
Crkva svetog Ivana Nepomuka u Putincima12.JPG|
Crkva svetog Ivana Nepomuka u Putincima13.JPG|
Crkva svetog Ivana Nepomuka u Putincima14.JPG|
Crkva svetog Ivana Nepomuka u Putincima15.JPG|
Crkva svetog Ivana Nepomuka u Putincima16.JPG|
Crkva svetog Ivana Nepomuka u Putincima17.JPG|
Crkva svetog Ivana Nepomuka u Putincima18.JPG|
Crkva svetog Ivana Nepomuka u Putincima19.JPG|
Crkva svetog Ivana Nepomuka u Putincima20.JPG|
Crkva svetog Ivana Nepomuka u Putincima21.JPG|
Crkva svetog Ivana Nepomuka u Putincima22.JPG|
Crkva svetog Ivana Nepomuka u Putincima23.JPG|

## Reference 
Kategorija:Građevine i strukture u Srbiji
Ajas Mehmed-paša

**Ajas Mehmed paša** (1483-1539) bio je osmanlijski državnik i veliki vezir Osmanlijskog Carstva od 1536. do 1539. Bio je Albanac rođen u regiji Himare. Otac mu je bio iz grada Skadra, na sjeveru Albanije, a majka iz Vlora, na jugu Albanije. Odveden je u Istanbul pod praksu Devširma i na kraju je postao aga janičara. Sudjelovao je u Kaldejanskoj bici (1514) i Osmansko-mamelučkom ratu (1516–1517). Tokom 1520–1521. bio je begler-beg Anatolskog ejaleta i guverner Damaska. Za vrijeme vladavine Sulejmana Veličanstvenog, služio je kao begler-beg Rumelijskog ejaleta i postao je vezir nakon osmanlijskog osvajanja Rodosa 1522. Također je sudjelovao u bitci za Mohač, opsadi Beča i ratu u Iraku (1534–1535).

Postao je vezir 1536. nakon pogubljenja Ibrahim-paše Paraglije i zadržao je taj položaj sve do smrti 1539. Pod njegovom upravom Osmanlije su pokrenule kampanju na Krfu (1537) i vodile rat protiv Habsburgovaca u Beču (1537–1540). Uz to, njegov rodni kraj Vlora stavljen je pod potpunu osmanlijsku kontrolu, a formiran je Delvinski sandžak. Umro je od kuge u Istanbulu i sahranjen je u Sultan-Ejupovoj džamiji.

## Reference 
Kategorija:Osmanlije albanskog porijekla
Kategorija:Veliki veziri Osmanskog Carstva
Noć

thumb|300px|Noć
**Noć** je dio jednodnevnog perioda između zalaska Sunca i svitanja, tokom kojeg nije vidljiva Sunčeva svjetlost. Suprotno od noći je dan. Trajanje zavisi od mnogo faktora, kao što su godišnje doba, geografska širina i dužina te vremenska zona.
thumb|300px|Satelitski snimak dijelova Zemlje noću

Noću, u normalnoj bioritmici, većina ljudi i životinja spava jer ne mogu obavljati glavne vitalne funkcije u mraku. Nedostatak svjetla utječe i na morfologiju, fiziologiju i ponašanje gotovo svih živih organizama. Šišmiši i cvrčci spadaju u nokturnalne životinje.

## Simbolika 
U kulturi i mitologiji noć se često spaja sa zlom i raznim opasnostima. U narodnom folkloru gotovo svih zemalja postoje legende o bićima koja su aktivna noću: duhovi, vukodlaci i slično.

## Reference 
## Vanjski linkovi 
* 

Kategorija:Dijelovi dana
Kamičak (Krka)

**Utvrda Kamičak** je fortifikovana građevina na vrhu strmog brda i ivici nepristupačne litice iznad lijeve obale rijeke Krke na području između Roškog slapa i Visovačkog jezera u Nacionalnom parku Krka, Republika Hrvatska.

Prema sačuvanim dokumentima, prvi put se pominje 1345. godine, kada kralj Ludovik I Anžuvinac potvrđuje taj posjed knezu Ivanu II Nelipiću. Njegova ga je familija imala u svom posjedu najvjerovatnije već od 11. vijeka. Prema narodnoj predaji, podno Kamička nalazili su se ostaci dvora posljednjeg hrvatskog kralja iz narodne dinastije Petra Svačića (Snačića), koji je poginuo u bitci na planini Gvozd 1097. godine. Budući da je plemićka porodica Nelipić vukla porijeklo od starohrvatskog plemena Snačića (ili Svačića), bila je nasljedni vlasnik utvrde.

Posljednji muški potomak Nelipića bio je Ivaniš Nelipić (umro 1434. godine), koji je darovao Kamičak svom zetu Ivanu (Anžu) VI Frankopanu, kao miraz svoje kćeri Katarine. Kralj Sigismund Luksemburgovac, međutim, nije priznao to baštinsko pravo, nego ga je darovao porodici Talovac za njihove zasluge. Već 1445. godine utvrda je pripala plemiću Grguru Utješinoviću. Njegov sin Juraj Utješinović, koji je rođen u Kamičku 1482., bio je katolički kardinal i savjetnik kralja Ivana Zapolje. U narodu je stoga Kamičak ostao u sjećanju i kao *Utješinovića grad*.

Nakon Utješinovića utvrda je bila u posjedu braće Halapić, koji su 1490. prisustvovali krunidbi Vladislava Jagelovića za hrvatsko-ugarskog kralja. Tokom nadiruće ekspanije Osmanlja na teritoriju Hrvatske početkom dvadesetih godina 16. vijeka osvojili su 1522/1523. godine i Kamičak. Budući da za njih nije imao veliku stratešku važnost, porušili u ga i napustili, i nikada poslije nije renoviran, već je do danas ostao ruševina.

## Također pogledajte 
* Historija Hrvatske
* Hrvatska u personalnoj uniji s Ugarskom
* Nelipići
* Tvrđava Ostrovica

## Vanjski linkovi 
* Srednjovjekovne utvrde na području Drniša
* Kamičak - orlovo gnijezdo iznad klisure nad rijekom Krkom
* Kamičak (Kamichach) u naučnom djelu Vjekoslava Klaića "Hrvatsko kraljevstvo u XV. stoljeću i prvoj četvrti XVI. stoljeća (1409-1526)" /str. 144/

Kategorija:Tvrđave u Hrvatskoj
Kategorija:Nelipići
Neolitski Orkney

**Neolitski Orkney** je grupa 4 neolitska spomenika i niz neiskopanih grobnih, ceremonijalnih i naseljenih, na ostrvu Mainland u Orkneyu, na sjeveru Škotske. Stariji su od Stonehenge-a i Velike piramide i nazvani Škotski Pompeji, zbog izvanredne očuvanosti. Oni pružaju dokaze o materijalnim i duhovnim standardima, kao i o vjerovanjima i društvenim strukturama neolitskog perioda ljudske civilazicije.

Upisani su 1999. godine na UNESCO-ovu listu mjesta svjetske baštine, pod imenom "Srce neolitskog Orkneya".Biti na listi svjetske baštine također je veliki uspjeh u turističkom smislu. Orkney ima gotovo najveće stope rasta u cijeloj Škotskoj sa rastom od oko 20 posto godišnje. Značajno je povećan i obim posjetilaca sa krstarenja, koji se u posmatranom periodu gotovo udvostručio. Većina programa krstarenja sadrži posjetu mjestima sa liste.
[mini|180px|lijevo|Kameni [Tumuli|tumulus]]
mini|180px|lijevo|Stojeće kamenje Stenessa
mini|180px|lijevo|Prsten Brodgara
**Maeshow** je kameni tumulus sa komorama koji izvana izgleda kao kupolna zemljana humka prečnika 35 m i visine 7,3 m, s jarkom širine 14 m koji ga okružuje, iz oko 3.000. pne. Unutra se nalazi izdijeljena grobnica koja je postavljena tako da je kroz dugi prolaz osvjetljena za zimskog solsticija. Kada su je poharali Vikinzi u 9. vijeku, ostavili su najveću kolekciju runa na svijetu.

**Stojeće kamenje Stenessa** su četiri pljosnata kamena, preostala od 12, koji su činili neolitski kromleh iz oko 3.000. pne. Tri su visoki 5 m, a najviši ima 6 m.

**Prsten Brodgara** je najsjevernije svetilište od kamenja (kromleh) u krugu promjera 104 m, izvorno od 60 kamenja, ukopani u jarku 3 x 10 m.

**Skara Brae** je neolitsko kameno naselje (3180. – 2500. pne.) koje se sastoji od zbijenih kuća uz morsku obalu, s uređenim interijerom u kamenu. Sastoji se od 8 grupisanih kuća, dimenzija oko 40 m2, sa jednom kvadratnom sobom u kojoj je kamena peć za grijanje i kuvanje. Ukupno je u naselju živjelo oko 50 ljudi. Kuće su iznutra bile premazane organskom teksturom nepoznatog sastava, radi čuvanja toplote. Bile su opremljene kamenim namještajem, ukljućujući ormare, krevete, toaletni sto, stolice i ostave. Postojao je primitivni oblik toaleta i sofisticirani sistem drenaže. Jedna od 8 kuća imala je sobu sa alatom.

"Škotski Pompeji", kako ih zovu, su sačuvani jer ih je prekrio morski pijesak do njihova otkrića 1850. godine. Tu su pronađeni mnogi nalazi koji svjedoče o lončarstvu, pekarstvu, lovu, stočarstvu i uzgoju školjaka, ali i radionica gdje su pronađene "Izrezbarene kamene loptice".

Godine 2008., između Prstena Brodgara i Stojećeg kamenja Stennesa, otkriveno je još jedno neolitsko naselje koje je nazvano Ness Brodgara. Na tom lokalitetu su 2010. godine iskopani ostaci velike građevine, s kamenim pločama dekoriranima geomatrijskim urezima i masivnim oslikanim kamenim zidom, koju su nazvali neolitskom "katedralom".

## Vanjski linkovi 
* Meashow na Orkneyjar 
* Standing Stones o' Stenness 
* Ring o' Brodgar 
* Skara Brae 

## Reference 
Kategorija:Neolitski arheološki lokaliteti
Kategorija:Svjetska baština u Ujedinjenom Kraljevstvu
Kategorija:Tumuli
Brionska deklaracija

**Brionska deklaracija** je dokument koji su potpisali predstavnici Republike Slovenije, Republike Hrvatske i Socijalističke Federativne Republike Jugoslavije (SFRJ) poslije proglašenja odvajanja Slovenije i Hrvatske od SFRJ i kratkotrajnih oružanih sukoba Teritorijalne odbrane Slovenije (TOS) protiv Jugoslavenske narodne armije (JNA). Mirovni sporazum je potpisan pod političkim pokroviteljstvom Evropske zajednice (EZ), trojice ministara iz država Evropske zajednice, na Brionima 7. jula 1991. godine. Sporazumom je nastojano da stvori okruženje u kome bi mogli da se održe daljnji pregovori o budućnosti Jugoslavije. Brionskom deklaracijom predviđeno je da pripadnici MUP-a Slovenije kontrolišu granicu, ali prema zakonima SFRJ, a da se JNA povuče u kasarne i zaustave sukobi. Sporazum je predvidio tromjesečno "zamrzavanje" odluka Slovenije i Hrvatske da se izdvajaju iz SFRJ. Istovremeno je dogovoreno da se hitno izabere predstavnik Republike Hrvatske (Stipe Mesić) na mjesto predsjednika Predsedništva SFRJ. Međutim, na kraju se predsjednik Saveznog izvršnog vijeća Ante Marković izolovao u nadi da će sačuvati Jugoslaviju i potpuno prekinuo bilo koji oblik uticaja Federacije na Sloveniju. To je značilo da se Jugoslavenska narodna armija fokusirala na borbu u Hrvatskoj, stvarajući presedan prepravljanja međunarodnih granica i stavljajući na kocku interes EZ za rješenje jugoslovenske krize.

Sporazumom su prekinuta neprijateljstva između JNA i Teritorijalne odbrane Slovenije tokom Desetodnevnog rata. Slovenija i Hrvatska su se složili da suspenduju djelatnosti koje proizilaze iz njihovih deklaracija o nezavisnosti od 25. juna na tri mjeseca. Dokumentom je riješeno pitanje granične i carinske kontrole slovenske granice, kontrola nad vazdušnim saobraćajem i odobrena razmjena zarobljenika. Brionska deklaracija je takođe bila osnova za posmatračku misiju koja će pratiti sprovođenje sporazuma u Sloveniji. Jedanaest dana nakon potpisivanja deklaracije, Savezno izvršno vijeće je povuklo JNA iz Slovenije. Deklaracija nije imala uticaj na borbe u Hrvatskoj.

## Reference 
## Literatura 
* 
* 

## Vanjski linkovi 
* RTS: Dve decenije od raspada SFRJ, 25. jun 2011.

Kategorija:Rat u Sloveniji
Kategorija:Rat u Hrvatskoj
Kategorija:1991. u Sloveniji
Kategorija:1991. u Hrvatskoj
Kategorija:1991. u Jugoslaviji
Kategorija:Politika SFRJ
Kategorija:Politička historija Slovenije
Kategorija:Politička historija Hrvatske
Kategorija:Istra
Kategorija:Sporazumi Jugoslavije
Kategorija:Sporazumi Hrvatske
Kategorija:Sporazumi Slovenije
Kategorija:Historijski dokumenti
Vulkan (planeta)

**Vulkan** je ime hipotetičke planete za koju se vjeruje da postoji u orbiti između Merkura i Sunca u 19. vijeku. Razlog ovoj hipotezi bila su odstupanja Merkurove orbite koja nisu objašnjena klasičnom mehanikom tijela (jedina tada dostupna teorija kretanja). Merkurov perihel ljulja se 43" godišnje.

Godine 1840. François Arago, direktor Pariške opservatorije, predložio je francuskom matematičaru Urbainu Le Verrieru da radi na orbitalnom kretanju planete Merkura oko Sunca. Cilj ove studije bio je konstruirati model zasnovan na zakonima kretanja i gravitaciji Isaaca Newtona. Do 1843. Le Verrier je objavio svoju privremenu teoriju o toj temi, koja je testirana tokom Merkurovog tranzita kroz lice Sunca 1843. Kako se ispostavilo, predviđanja Le Verrierove teorije nisu uspjela da se podudaraju sa opažanjima.

Le Verrier je obnovio svoje djelo i 1859. objavio je temeljitiju studiju kretanja Merkura. Ovo se temeljilo na nizu opažanja meridijana na planeti kao i 14 tranzita. Strogost ove studije značila je da bi bilo kakve razlike od opažanja prouzrokovane nekim nepoznatim faktorom. I doista, bilo je nekih razlika. Za vrijeme Merkurove orbite, njegov perihel napreduje malo duž svake orbite, tehnički nazvan perihelijska precesija. Pojava je predviđena klasičnom mehanikom, ali se posmatrana vrijednost razlikovala od predviđene vrijednosti malom razlikom od 43 ugaone sekunde po stoljeću.

Le Verrier je postulirao da se višak precesije može objasniti prisustvom malog planeta unutar orbite Merkura i predložio ime "Vulkan" za objekt. U rimskoj mitologiji, Vulkan je bio bog milosti i sprečavanja požara, uključujući i vatru vulkana, zbog čega je bilo prikladno ime za planetu tako blizu Sunca. Nedavni uspjeh Le Verriera u otkrivanju planete Neptuna istim tehnikama dao je na težini njegovoj tvrdnji, a astronomi širom svijeta pokušali su posmatrati novu planetu tamo, no ništa nikada nije pronađeno.

Tek je pojavom Einsteinove teorije relativnosti 1915. pronađen odgovor. Odstupanja su bila prouzrokovana relativističkim učinkom: zbog velike ekscentričnosti Merkurove orbite, mijenja se brzina planeta, a time i njegova masa. Ova promjena je mala, ali uočljivija nego na ostalim planetama zbog blizine Merkura i Sunca.

Poznati astronomi koji su mislili da su uspjeli posmatrati ovu planetu uključuju američkog astronoma Lewisa A. Swifta, koji je 1878. bio uvjeren da je uočio dvije planete poput Vulkana.

Kategorija:Planete
Kategorija:Opća teorija relativnosti
Lender (svemirska letjelica)

mini|300x300piksel| Prošireni lunarni modul Apollo 16, lunarni lender.
mini|Priprema Mars Polar Lander-a
**Lander** je svemirska letjelica koja se spušta prema površini astronomskog tijela da ostane na njemu. Za razliku od udarne sonde, koja čini tvrdo slijetanje i oštećuje se ili uništava tako da prestaje funkcionisati nakon što dosegne površinu, lender čini mehko slijetanje nakon čega sonda ostaje funkcionalna.

Za tijela s atmosferskim omotačima slijetanje se događa nakon ulaska u atmosferu . U tim slučajevima, lenderi mogu upotrijebiti padobrane za usporavanje i održavanje male krajnje brzine. Ponekad se male rakete za slijetanje se pale neposredno prije udara kako bi se smanjila brzina udara. Slijetanje se može obaviti kontroliranim spuštanjem i spuštanjem na  opremu prizemljavanja uz moguće dodavanje mehanizma za pričvršćivanje nakon slijetanja za nebeska tijela male gravitacione sile. Neke su misije (na primjer, Luna 9 i Mars Pathfinder ) koristile napuhavajuće zračne jastuke za ublažavanje udara lendera, a ne tradicionalnu opremu za slijetanje.

Kada se planira uticaj velike brzine, ne samo za dostizanje površine, već za proučavanje posljedica udara, svemirski brod se naziva udarna letjelica, t.j. impaktor.

Nekoliko zemaljskih tijela bilo je podvrgnuto istraživanju klizišta ili udarca: među njima i Zemljin Mjesec Zemlje, planete Venera, Mars i Merkur, Saturnov Mjesec Titan, asteroidi i komete . 
mini|Surveyor 3 na Mjesecu.
[mini| Lander koji je [Spirit|rover *Spirit* doveo na površinu Marsa . ]]
mini|Koncept za Europa lender
mini|Sudar komete 9P/Tempel i sonde

## Reference 
Kategorija:Sovjetski izumi
Kategorija:Svemirske sonde
Kategorija:Lenderi
Kategorija:Pojmovi vezani za svemirske letove
Velika nagrada Abu Dhabija 2019.

**Velika nagrada Abu Dhabija 2019.** (službeno poznata kao **"Formula 1 Etihad Airways Abu Dhabi Grand Prix 2019"**) je automobilska trka Formule 1 koja se održala 1. decembra 2019. na stazi Yas Marina Circuit u Jas Marini, u Abu Dhabiju. Ovo je bila dvadeset prva trka u sezoni 2019. i ujedno i 11. trka za Veliku nagradu Abu Dhabija.

Lewis Hamilton osvojio je petu pol poziciju ove sezone, 88. u karijeri. Vozač Mercedesa Lewis Hamilton ostvario je jedanaestu pobjedu u sezoni i petu u Abu Dhabiju. Drugo mjesto zauzeo je Max Verstappen iz Red Bulla, a treće mjesto osvojio je vozač Ferrarija Charles Leclerc.

## Rezultati treninga 
### Prvi trening 
Vremena prvih pet vozača na prvom treningu.

### Drugi trening 
Vremena prvih pet vozača na drugom treningu.

### Treći trening 
Vremena prvih pet vozača na trećem treningu.

## Kvalifikacije (subota) 
: Valtteri Bottas - Počro sa 20. pozicije zbog korištenja petog motora, petog turbopunjača, petog MGU-H i trećeg MGU-K.

## Trka (nedjelja) 
## Plasman nakon utrke 
;Vozači

;Konstruktori

* Samo je prvih 5 pozicija uključeno u plasman

## Zanimljivosti 
### Vozači 
* 84. pobjeda i 250. trka za Lewisa Hamiltona;
* 10. podijum za Charlesa Leclerca.

### Konstruktori 
* 102. pobjeda za Mercedes;
* 170. podijum za Red Bull Racing.

### Motor 
* 188. pobjeda i 170. najbrži krug za Mercedes.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  stasf1.com - detalji utrke

Abu Dhabi
Kategorija:2019. u Ujedinjenim Arapskim Emiratima
2019
Simfonija br. 21 (Mozart)

**Simfonija br. 21 u A-duru**, KV&nbsp; 134. je simfonija koju je u augustu 1772. komponirao Wolfgang Amadeus Mozart, samo mjesec dana nakon Simfonije br. 20 u D-Duru.

## Struktura 
Ova simfonija je komponirana za dvije flaute, dva roga i gudačke instrumente.
U odnosu na prethodnu *Simfoniju br. 20 u D-duru*, u *Simfoniji br. 21 u A-Duru* nisu uključene trube i oboe.

Simfonija ima 4 stavka: 
* Allegro, 3/4
* Andante, 2/4
* Menuetto — Trio, 3/4
* Allegro, 2/2

Uvod u stavak *Allegro*:

:
\relative c'' {
  \override Score.NonMusicalPaperColumn #'line-break-permission = ##f
  \version "2.18.2"
  \tempo "Allegro"
  \key a \major
  \time 3/4
  a8.\f cis32 e a4 a |
  a2( gis4) |
  b8. gis32 e d4 d |
  d2( cis4) |
  g'8. e32 cis g4 g |
  fis8. a32 d fis4 fis |
  e4
}

Uvod u stavak *Andante*:
:
>

Uvod u stavak *Menuetto*:
:
\relative c'' {
    \version "2.18.2"
    \key a \major 
    \tempo "Menuetto"
    \time 3/4
    e4.\f\trill a8 cis,4
    \tuplet 3/2 {d8 (cis d)} \tuplet 3/2 {b-! cis-! d-!}cis4
      \tuplet 3/2 {b8 (cis b)} \tuplet 3/2 {fis'-! [d-! b-!] } a4
      gis4.\trill b8 e,4
      R2. 
}

Uvod u *Trio*:
:
\relative c'' {
  \version "2.18.2"
  \key d \major 
  \tempo "Trio"
  \time 3/4
    d,2.\p 
    d'8  (cis) d  (cis) d4-!
    b,2.
    d'8  (cis) d  (cis) d4-!
    cis,2.
    cis'8  (b) cis  (b) cis4-!
    d4 cis8 (b) a (g)
    fis2 (e4) \bar ":|."
}

Uvod u stavak *Allegro* finale:
:
\relative c'' {
    \version "2.18.2"
    \key a \major 
    \tempo "Allegro"
    \time 2/2
    \partial2  \partial4  a4\p e'4 e2 fis4
    \grace e16 (d4) cis8 d \grace cis16 (b4) a8 b
    cis4 cis2 b4
     \grace gis16 (a4) b8 a  \grace b16 (cis4) d8 cis
     e4 e2 a4 fis4 fis2 a4
     \grace fis16 (e4) d8 e fis d b a
     \grace a16 (gis4) fis8 e a b cis d
     \grace fis16 (e4) d8 e fis d b a
     gis (a b gis) e4 r4 
}

## Analiza 
Prvi stavak je allegro u 3/4 tempu i pomalo zvuči kao menuet. Primjećuje se da Mozartovi simfonijski stavci postaju sve duži.
Andante je drugi stavak koji se ističe toplim, uvjerljivim i lijepim muzičkim izrazom.
Treći stavak je kao i u njegovim prethodnim simfonijama menuet, a odlikuje se klasičnom muzičkom uglađenošċu i lahkoċom.
Završni četvrti stavak je allegro u 2/2 tempu, čiji početak odlikuju kontrastni muzički prijelazi od tihog ka glasnom.

## Literatura 
* Mozart, Wolfgang Amadeus (2005). Die Sinfonien III. Translated by Robinson, J. Branford. Kassel: Bärenreiter-Verlag. str. XI. ISMN M-006-20466-3

## Reference 
Kategorija:Mozartove simfonije
Kategorija:Kompozicije iz 1772.
Kategorija:Kompozicije u A-duru
Čovjek koji je kupio Mjesec

***Čovjek koji je kupio Mjesec*** () italijanska je komedija iz 2018. godine, čiji je režiser i scenarist Paolo Zucca. Film je bio najgledanija domaća komedija u italijanskim bioskopima u posljednjih pet godina. Radnja filma smještena je u Sardiniji i prati jednog lokalnog ribara (Lazar Ristovski), koji je obećao ženi koju voli da će joj pokloniti Mjesec. 

## Radnja filma 
Tajni agent italijanske obavještajne službe, Kevin Pireli, dobio je zadatak da na Sardiniji pronađe ribara koji tvrdi da posjeduje Mjesec. Uprkos opsežnoj obuci, Kevina ništa ne može da pripremi za pravu Sardiniju. Italijanska obavještajna služba došla je do informacije u koju je teško povjerovati: Neidentifikovani stanovnik Sardinije je pravi vlasnik Mjeseca. Ova vijest odmah stigne do svih obavještajnih službi na svijetu, a kada sve vlade objave da i one imaju pravo na Mjesec, na ostrvo pošalju tajnog agenta koji je porijeklom sa Sardinije. Iako je dotični agent zaista rođen na Sardiniji, on je izgubio sve osobine tamošnjeg stanovništva i mora da pohađa privatne časove da bi naučio kako da bude pravi Sardinijac.

## Uloge 
* Jacopo Cullin – Kevin Pirelli / Gavino Zoccheddu
* Stefano Fresi – Pino
* Francesco Pannofino – Dino
* Benito Urgu – Badore
* Lazar Ristovski – Taneddu
* Ángela Molina – Teresa

## Reference 
Kategorija:Filmovi iz 2018.
Kategorija:Filmovi na italijanskom jeziku
Kategorija:Italijanske filmske komedije
Prekid (računarstvo)

mini|Izvori prekida i način na koji procesor rukuje sa njima
Kod digitalnih računara **prekid** () jest zahtjev procesoru da prekine trenutno izvršavajući kôd, kako bi se taj događaj pravovremeno mogao obraditi.

Ako je zahtjev prihvaćen, procesor reaguje obustavljajući trenutne aktivnosti, spremajući njegovo stanje i izvršavajući podrutinu koja se zove upravljač prekida (). Ovaj prekid je privremen i osim ako prekid ukazuje na fatalnu grešku, procesor nastavlja normalne aktivnosti nakon završetka obrade prekida.

Prekidi se obično koriste na hardverskim uređajima kako bi ukazali na elektroničke ili fizičke promjene stanja koje zahtijevaju pažnju. Prekidi se često koriste kod multitaskinga (istovremeno obavljanje više zadataka).

## Vrste 
Prekidi mogu izazvati hardverski ili softverski događaji. Oni se dijele na **hardverske prekide** ili **softverske prekide**. Za bilo koji određeni procesor, broj hardverskih prekida ograničen je brojem signala zahtjeva za prekid (IRQ), dok je broj softverskih prekida određen dizajnom procesora.

### Hardverski prekidi 
Zahtjev za prekid hardvera (IRQ) jest elektronički signal koji izdaje neki drugi hardverski uređaj prema procesoru, kako bi naznačio da mu treba pažnja operativnog sistema (OS). Takvi uređaji mogu biti dio računara (npr. kontroler diska) ili mogu biti vanjski periferni uređaji. Na primjer, pritisak tipke na tastaturi ili pomicanje miša pokreće hardverske prekide pomoću kojih procesor očitava pritisak tipke ili položaj miša.

### Softverski prekidi 
Softverski prekid je zahtijevan od samog procesora nakon izvršavanja određenih instrukcija ili kada su ispunjeni određeni uvjeti. Svaki softverski signal prekida povezan je s određenim rukovaocem prekida.

Softverski prekid može biti namjerno uzrokovan izvršavanjem posebne instrukcije koja se poziva na prekid kad se izvrši. Takve instrukcije djeluju slično kao pozivi podprograma i koriste se u različite svrhe, poput zahtjeva za uslugama operativnog sistema i interakcije s upravljačkim programima uređaja.

Prekidi softvera mogu se također neočekivano pokrenuti greškama kod izvršavanja programa. Ovi prekidi se obično nazivaju *traps (zamke)* ili *exceptions* (izuzeci). Na primjer, izuzetak dijeljenja sa nulom će biti "odbačen" (zahtijeva se prekid softvera) ako procesor izvrši instrukciju sa nulom. Obično će operativni sistem presresti i obraditi ovaj izuzetak.

## Tipična upotreba 
Prekidi se obično koriste za servisiranje hardverskih tajmera, prijenos podataka i komunikacijske interfejse (npr. UART, Ethernet), rukovanje mišom i tastaturom, te za reagiranje na bilo koje druge vremenski osjetljive događaje kako to zahtijeva aplikativni sistem.

## Također pogledajte 
* Advanced Programmable Interrupt Controller (APIC)
* BIOS prekid
* Upravljanje izuzecima
* INT (x86 instrukcija)
* Upravljanje prekidima

## Reference 
## Vanjski linkovi 
* Prekidi 
* Prekidi za Microchip PIC mikrokontroler 
* Tabela prekida za IBM PC

Kategorija:Operativni sistemi
Kategorija:Računarska arhitektura
Sveštenomučenik

[mini|desno|Freska svetog sveštenomučenika [Petar Zimonjić|Petra Dabrobosanskog u beogradskoj crkvi Lazarici]]
**Sveštenomučenik** je naziv u pravoslavnoj crkvi za onog čovjeka koji je imao neki od svešteničkih činova (vladika, sveštenik ili đakon), a mučenički je postradao, nakon čega je od Crkve proglašen za svetitelja. Pravoslavna crkva slavi mnoge svece kao sveštenomučenike. Neki od njih su sveti sveštenomučenik Terapont, vladika crkve Sardijske iz 3. vijeka , sveštenomučenik Antinogen, vladika u Sebastiji iz 4. vijeka... Pored ostalih, Srpska pravoslavna crkva proslavlja i svoje sveštenomučenike, koji su uglavnom stradali u vrijeme vladavine Turaka i u Drugom svjetskom ratu. Tako su četvorica srpskih vladika i neki sveštenici, ubijeni od ustaša i komunista, proglašeni svetim sveštenomučenicima, iako ta riječ nužno ne piše na svim freskama ili ikonama: Petar Zimonjić - mitropolit dabrobosanski , Platon Jovanović - vladika banjalučki , Sava Trlajić - vladika gornjokarlovački , Joanikije Lipovac - mitropolit crnogorsko-primorski , sveštenik iz Našica Đorđe Bogić , sveštenik u mjestu Veljun Branko Dobrosavljević ... Od đakona, jedan od sveštenomučenika je sveti đakon Avakum, ubijen po odluci turske vlasti u Beogradu 1814. godine. 

## Reference 
Kategorija:Kršćanstvo
Sveti mučenik Mina

[mini|Dio freske svetog Mine prikazanog kao svetog ratnika, crkva [Crkva svetog kneza Lazara u Beogradu|Lazarica u Beogradu]]
**Sveti mučenik Mina**, ponekad se navodi i kao **velikomučenik Mina** († Egipat, 304.) je bio rimski vojnik iz Egipta (stariji naziv Misir).

## Život 
Kao hrišćaninu su mu smetala žrtvoprinošenja idolima, pa napušta vojsku i odlazi u planinu. Jednog dana je vidjeo neznabožačko praznovanje u gradu Katuaniji, pa se spustio u grad, i pred svima je objavio svoju vjeru u Isusa a izobličio je idolopoklonstvo i neznaboštvo kao laž i mrak. Knez grada Piros ga je pitao tko je i šta je. Odgovorio je da mu je domovina Misir, ime Mina, da je bio oficir, no vidjevši idolopoklonstvo, odrekao se svih počasti. Doša je da pred svima objavi Hrista kao Boga istinitoga, da ga Isus objavio kao svoga slugu na nebesima. Piros ga je stavio na velike muke: šibali su ga, grebali željeznim četkama, opaljivali svijećama i na kraju ga ubiše mačem. Tijelo su mu bacili u vatru, da ga ne bi hrišćani uzeli, no hrišćani su ipak neke dijelove tijela spasili od ognja. Ostatke su dostojanstveno sahranili, a kasnije su ih prenijeli u Aleksnadriju i tamo su ih sahranali. Nad grobom je sagrađena crkva. Crkva ga smatra velikim čudotvorcem koji pomaže onima koji ga slave. Ubijen je u vrijeme vladavine rimskog cara Dioklecijana, koji je poznat i po velikim progonima hrišćana. 

## Poštovanje 
Na freskama i ikonama sveti velikomučenik Mina se prikazuje na dva načina: kao ratnik koji sjedi na bijelom konju i bez konja, samo u vojničkom odijelu. Srpska pravoslavna crkva i ostale pravoslavne crkve koje koriste julijanski kalendar ga po tom kalendaru proslavljaju 11. novembra, a trenutno je taj dan 24. novembar po novom kalnedaru. Kult svetog mučenika Mine je jak u beogradskoj crkvi Lazarici, gdje je ikona svetog Mine, za koju vjernici vjeruju da je čudotvorna.

## Galerija 

Freska svetog velikomučenika Mine u beogradskoj Lazarici2.JPG|Freska *Čuda svetog Mine* u crkvi Lazarici u Beogradu
Freska svetog velikomučenika Mine u beogradskoj Lazarici.JPG|Freska prenosa posmrtnih ostakaka svetog Mine na Kretu, freska crkve Lazarice u Beogradu
Ikona svetog Mine u biogradskoj Lazarici.JPG|Dvije ikone svetog mučenika Mine u beogradskoj crkvi Lazarici. Za ikonu dolje (gdje je svetac prikazan na konju) se veže lokalno-crkveno predanje o njenoj čudotvornosti
Freska prenosa moštiju sv Mine u biogradskoj Lazarici.JPG|Freska prenosa posmrtnih ostataka svetog Mine iz Aleksandrije u manastir u Mariutu, freska crkve Lazarice u Beogradu
Freska svetog velikomučenika Mine u beogradskoj Lazarici3.JPG|Freska svetog Mine prikazanog kao svetog ratnika, crkva Lazarica u Beogradu

## Reference 
Kategorija:Sveci
DVI

**DVI,** skraćenica od **Digital Visual Interface** (*u prevodu: Digitalni Vizuelni Interfejs*) jest digitalni video interfejs za spajanje video izvora na grafičke izlazne uređaje, kao što je monitor računara. Razvijen je 1999. od strane Display Working Group (DDWG) sa namjerom stvaranja industrijskog standarda za prijenos digitalnog video sadržaja.

Interfejs je dizajniran za prijenos nekompresovanog digitalnog videa i može se biti različito konfigursan da podrži različite modove rada kao što su DVI-A (samo analogni), DVI-D (samo digitalni) ili DVI-I (digitalni i analogni). Pošto podržava analognu vezu, DVI specifikacija je kompatibilna sa VGA interfejsom. Ova kompatibilnost, zajedno s drugim prednostima, dovela je do širokog prihvaćanja nad konkurentnim digitalnim standardima za prikazivanje kao što su Plug and Display (P&D) i Digital Flat Panel (DFP).

## Konektor 
desno|mini| Muški DVI-D konektor
desno|mini
DVI konektor na uređaju ima jedno od tri naziva, ovisno o tome koji signal koristi:

* *DVI-I* (integrisan, kombinuje digitalni i analogni u istom priključku; digitalni može biti jednostruki ili dvostruki link) 
* *DVI-D* (samo digitalni, jednostruki ili dvostruki link) 
* *DVI-A* (samo analogni)

## DVI i HDMI kompatibilnost 
HDMI je noviji digitalni audio/video intefejs koji je zajednički razvijen od strane većeg broja preduzeća iz elektroničke industrije. DVI i HDMI imaju iste električne specifikacije za TMDS i VESA/DDC veze.

* HDMI nema VGA kompatibilnost i ne uključuje analogne signale. 
* DVI je ograničen na model RGB prostor boja, dok HDMI takođe podržava YCbCr 4:4:4 i YCbCr 4:2:2 prostore boja koji se tradicionalno uglavnom ne koriste za prikaz na računarima. 
* Pored digitalnog videa, HDMI podržava transport paketa koji se koristi za digitalni audio. 
* HDMI izvori razlikuju naslijeđene DVI ekrane i HDMI displeje čitanjem EDID bloka.

Kako bi se osigurala interoperabilnost DVI-D i HDMI uređaja, izvorne komponente HDMI-a i uređaji za prikaz podržavaju DVI-D signalizaciju.

## Predloženi nasljednici 
* HDMI, standard koji uključuje i digitalni audio prijenos 
* DisplayPort (standard bez licenci koji je VESA predložio da naslijedi DVI koji ima opcionalne DRM mehanizme)   
* Thunderbolt interfejs koji ima isti faktor oblika kao Mini DisplayPort (u verzijama 1 i 2) ili USB-C (u verziji 3), ali kombinira PCI Express (PCIe) i DisplayPort (DP) u jedan serijski signal, što otvara mogućnost povezivanja i drugih PCIe uređaja osim video ekrana. Obezbjeđuje i napajanje strujom.

U decembru 2010. Intel, AMD i neki drugi proizvođači su dali prednost DiplayPortu i HDMI-u kao nasljednicima kada su odlučili da prestanu sa podrškom za starije standarde kao što su DVI i VGA, izjavivši "DisplayPort 1.2 jest interfejs budućnosti za PC monitore, zajedno sa HDMI 1.4a za TV povezivanje".

## Reference 
Kategorija:Televizijska tehnologija
Kategorija:Japanski izumi
Kategorija:Američki izumi
Kategorija:Filmska i video tehnologija
Kategorija:Digitalni konektori
Kategorija:Računarski konektori
Svjetski kup u biatlonu 2019/2020.

**Svjetski kup u biatlonu 2019/20.** (zvanično: *BMW IBU World Cup Biathlon*) bilo  je 43. po redu takmičenje biatlonaca za Svjetski kup u biatlonu u organizaciji Međunarodnog biatlonskog saveza (IBU). Niz takmičenja počeo je 30. novembra 2019. u švedskom Östersundu, a završio je 14. marta 2020. u Kontiolahtiju. Zbog pandemije koronavirusa, završna takmičenja u Oslu planirana za 16-22. marta su otkazana, a takmičenja u Novém Městu na Moravě i Kontiolahtiju su održana bez publike. Vrhunac takmičenja bilo je Svjetsko prvenstvo u biatlonu 2020. u italijanskom Antholzu. Rezultati sa SP 2020. su se bodovali za plasman u Svjetskom kupu. Titule pobjednika Svjetskog kupa osvojili su po drugi put, nakon prošlogodišnje sezone ponovo Norvežanin Johannes Thingnes Bø, a kod žena Italijanka Dorothea Wierer. Za vrednovanje i pravo učestvovanja korišteni su rezultati IBU kupa 2018/19.

## Kalendar takmičenja 
## Bodovanje 
Od sezone 2008/09. koristi se novi sistem bodovanja u kome pobjednik dobija 60 bodova, drugi 54, treći 48 itd. Ovaj sistem je zamijenio sistem od sezone 2007/08. po kojem je pobjednik dobijao 50 bodova, drugi 48, treći 46 i svaki slijedeći plasman tri, dva ili jedan bod manje.

## Muškarci 
### Rezultati 
### Tabele 
### Pojedinačni rezultati 
## Žene 
### Rezultati 
### Tabele 
### Pojedinačni rezultati 
## Mješovita štafeta
|Marte Olsbu Røiseland|Vetle Sjåstad Christiansen}}
|-
| 30. November 2019. (subota)
| Mješovita štafeta (4 × 6&nbsp;km)
| 
| 
| 
|}

### Tabele 
### Pojedinačni rezultati 
## Pobjede u Svjetskom kupu 

; Muškarci

; Žene

## Povlačenja 
## Napomene 
## Reference 
## Vanjski linkovi 
* Službena stranica IBU-a
* Službena stranica sa bankom podataka IBU-a

Kategorija:2019. u biatlonu
Kategorija:2020. u biatlonu
*
Kategorija:Svjetski kup u biatlonu
Rosalind Franklin (rover)

mini|ExoMars prototip
***Rosalind Franklin***, ranije poznat kao **ExoMars rover**, planirani je robotski Marsov rover, dio međunarodnog programa ExoMars kojeg vode Evropska svemirska agencija i Ruska državna korporacija Roscosmos .

Planirano je lansiranje u julu 2020. godine, i čeka se rusko lansirno vozilo, modul nosača ESA i ruski lender pod nazivom *Kazachok*, koji će rasporediti rover na površinu Marsa. Nakonsurnog sletanja, solarni  rover će početi sedam mjeseci dugu misiju (218- sol misija) traženja postojanja prošlog života na Marsu.  Trace Gas Orbiter (TGO), koji je lansiran 2016. godine, će raditi za lender i *Rosalind Franklin kao* relejni satelit za podatke. 
mini|Prototip rovera ExoMars na festivalu nauke u Cambridgeu 2015. godine

## Reference
Lujdor

mini|250px|Kovanica lujdora iz prve serije, izdane 1640. godine.

**Louis** ili '''Louis d'or** (francuski: doslovno "Louis od zlata"), na prostoru bivše Jugoslavije navođen kao **lujdor''', je naziv za kovanice, odnosno zlatnike koji su služili kao valuta u Kraljevini Francuskoj u 17. i 18. vijeku. Prvi put su uvedeni 1640. za vrijeme vladavine kralja Luja XIII po kome su i dobili ime. Izdavao se u apoenima od pola, jednog, dva, četiri i osam louisa. Kasniji zlatnici su se (s obzirom da su se svi kasniji monarsi zvali "louis") također nazivali "lujdor", a samo su izdavani u apoenima od pola jednog ili dva louisa. Vrijednost im se mijenjala sve do 1726. godine, kada je postignuta određena finansijska stabilizacija.

Lujdor je kao valuta ukinut nakon rušenja monarhije u Francuskoj revoluciji i zamijenjen je francuskim frankom, a potom napoleondorom.

## Literatura 
* Cuhaj, George S., objavljeno 2009. godine, Standardni katalog zlatnih kovanica u svijetu od 1601. do danas (6. izdanje). Krause. .

Kategorija:Historija Francuske
Kategorija:Bivše valute
Kategorija:Zlatnici
Misija vraćanja uzorka sa Marsa

desno|mini|415x415piksel| Koncept uzimanja uzorka i povratka 
**Misija vraćanja uzorka sa Marsa** (**MSR**) bila bi misija svemirskog leta za prikupljanje uzoraka stijena i prašine sa Marsa, a zatim njihovog vraćanja na Zemlju. Povratak uzoraka bio bi vrlo moćan tip istraživanja, jer se analiza oslobađa vremenskih, budžetskih i prostornih ograničenja senzora svemirskih letjelica.

Prema Louisu Friedmanu, izvršnom direktoru Planetarnog društva, misija povratka uzoraka sa Marsa, često se opisuje kao jedna od najvažnijih robotskih svemirskih misija, zbog velikog očekivanog znanstvenog povrata ulaganja i sposobnosti dokazivanja tehnologije potrebne za ljudsku misiju na Mars. 
mini|400x400piksel| Marsovi meteoriti u muzeju
Povratak Marsovih uzoraka bio bi koristan nauci jer bi omogućio da se izvrše opsežnije analize uzoraka nego što bi se to moglo učiniti instrumentima koji se marljivo prenose na Mars. Također, prisustvo uzoraka na Zemlji omogućilo bi upotrebu naučne opreme na pohranjenim uzorcima, čak i godinama i decenijama nakon misije vraćanja uzorka.

## Reference 
Kategorija:Misije na Mars
Adolf Percl

**Adolf Percl** (14. oktobar 1901 – 3. august 1951) bio je hrvatski i jugoslavenski nogometaš i reprezentativac Kraljevine Jugoslavije.

## Karijera 
Igrao je za HŠK Concordia iz Zagreba i BSK iz Beograda. Dana 8. aprila 1928. registriran je za Concordiju.

Za reprezentaciju je odigrao tri utakmice: prvu 28. juna 1926. u Zagrebu protiv Čehoslovačke, drugu također u Zagrebu protiv Rumunije 3. oktobra 1926. kada je postigao dva gola za preokret, a posljednju 10. aprila 1927. u Budimpešti protiv Mađarske.

Bio je član reprezentacije na Olimpijskim igrama 1924. u Parizu. Na turniru nije odigrao nijednu utakmicu.

## Reference 
Kategorija:Rođeni 1901.
Kategorija:Umrli 1951.
Kategorija:Biografije, Dubrovnik
Kategorija:Jugoslavenski nogometaši
Kategorija:Jugoslavenski nogometni reprezentativci
Kategorija:Hrvatski nogometaši
Kategorija:Nogometaši na Olimpijskim igrama 1924.
Kategorija:Nogometaši OFK Beograda
Aleksandar Kozlina

**Aleksandar Kozlina** (20. decembar 1938 – 10. april 2013) bio je jugoslavenski nogometaš.

Kozlina je započeo svoju profesionalnu karijeru u splitskom Hajduku 1958. godine. Nakon što je proveo četiri sezone u ovom klubu, otišao je na pozajmicu u FK Novi Sad na dvije sezone od 1962. do 1964. godine. Po povratku u Hajduk, tamo je proveo još četiri sezone prije nego što je prešao u belgijski klub Liège 1967. godine. Nakon toga je bio u klubovima Viktoria i Fortuna iz Kölna, te u R.F.C. Tilleur, da bi se nakon toga penzionisao 1974. godine.

Za reprezentaciju Jugoslavije nastupao je devet puta u razdoblju između 1960. i 1961, a bio je član ekipe koja je Jugoslaviji donijela zlatnu medalju s Olimpijskih igara 1960, koje su se održale u Rimu.

## Reference 
Kategorija:Rođeni 1938.
Kategorija:Umrli 2013.
Kategorija:Jugoslavenski nogometni reprezentativci
Kategorija:Jugoslavenski nogometaši
Kategorija:Hrvatski nogometaši
Kategorija:Nogometaši Hajduka
Kategorija:Nogometaši na Olimpijskim igrama 1960.
Kategorija:Osvajači zlatne medalje na Olimpijskim igrama (Jugoslavija)
Kategorija:Nogometaši RFC Liègea
Kategorija:Biografije, Skrad
Rosalind Franklin

**Rosalind Elsie Franklin** (25. jula 1920. -  16. aprila 1958.)  je bila engleska hemičarka i rendgenski kristalograf čiji je rad bio središnji za razumijevanje molekularnih struktura DNK (deoksiribonukleinska kiselina), RNA (ribonukleinska kiselina), virusa, uglja i grafita. Iako su njeni radovi o uglju i virusima cijenjeni još za života, njeni doprinosi otkrivanju strukture DNK u velikoj su mjeri prepoznati posmrtno.

Franklin je najpoznatija po svom radu na rendgenskim difrakcijskim slikama DNK, posebno na fotografiji 51, dok je na King's College u Londonu dovela do otkrića dvostruke spirale DNK zbog kojeg su James Watson, Francis Crick i Maurice Wilkins dijelili Nobelovu nagradu za fiziologiju ili medicinu 1962. Watson je sugerirao da Franklin također dobije Nobelovu nagradu za hemiju, zajedno s Wilkinsom, ali, iako još uvijek nije postojalo pravilo protiv posthumnih nagrada, Nobelov odbor općenito ne donosi posmrtne nominacije.

Nakon što je završila svoj rad na DNK, Franklin je vodila pionirski rad u Birkbecku na molekularnim strukturama virusa. Članica njenog tima Aaron Klug nastavila je svoje istraživanje, osvojivši Nobelovu nagradu za hemiju 1982. godine.

## Reference 
Kategorija:Engleski hemičari
Kategorija:Umrli 1958.
Kategorija:Rođeni 1920.
Kategorija:Pages with unreviewed translations
Giurgiu (okrug)

**Giurgiu** () je jedan od 41 okruga Rumunije. Nalazi se na jugu države, unutar historijske regije Muntenije. 
Prostire se na površini od 3.526&nbsp;km2 i nakon okruga Ilfov po površini najmanji je okrug u državi. Prema podacima od 31. 10. 2011. godine u njemu je živjelo 265.494 stanovnika i jedan je od okruga s najmanjim brojem stanovnika u Rumuniji. Prosječna gustina od 76 stanovnika po km2 nešto je niža u odnosu na nacionalni prosjek.

Glavni i najveći grad je Giurgiu.

## Geografija 
Reljef okruga je ravničarski i predstavlja južni dio Vlaške nizije. Okrug je ispresjecan malim rijekama a južnu granicu čini Dunav koji formira granicu prema Bugarskoj. Od većih rijeka to su Argeș i Dâmbovița na sjeveru.

Graniči sa sljedećim rumunskim okruzima: Teleorman na zapadu, Ilfov i Dâmbovița na sjeveru i okrugom Călărași na istoku.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 265.494 stanovnika što je prosječna gustina od 76 stanovnika po km2.

Etnički sastav stanovništva bio je sljedeći:
* Rumuni - preko 96%
* Romi – 3,5%
* ostali

## Privreda 
Okrug ima dva velika privredna područja u razvoju, jedno u blizini grada Giurgiu koje predstavlja Zonu slobodne trgovine Giurgiu i drugo na sjeveru okruga zbog blizine Bukurešta, glavnog grada Rumunije.

Prevladavajuće grane industrija su:

* Prehrambena industrija.
* Tekstilna industrija.
* Hemijska industrija.
* Drvoprerađivačka industrija,
* Proizvodnja mašinskih dijelova

Poljoprivreda predstavlja glavno zanimanje u okrugu. Prakticira se i ekstenzivna poljoprivreda kao i poljoprivreda malog obima uglavnom za bukureštanska tržišta. Navodnjava se oko 59% obrađivanih površina.

## Reference 
## Vanjski linkovi 
* Službena stranica okruga

Giurgiu
Kategorija:Giurgiu (okrug)
Emmanuelle Claret

**Emmanuelle Claret**, rođena 30. oktobra 1968. u Gapu, Hautes-Alpes u Francuskoj bila je nekadašnja francuska biatlonka. Claret je pobjednica Svjetskog kupa u biatlonu i svjetska prvakinja u ekipnoj disciplini u biatlonu. Umrla je od leukemije 11. maja 2013.

## Olimpijske igre 
## Svjetski kup 
## Svjetska prvenstva 
## Prestanak karijere 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Francuski biatlonci
Kategorija:Rođeni 1968.
Kategorija:Umrli 2013.
Kategorija:Osvajači medalja na Svjetskim prvenstvima u biatlonu
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Biografije, Gap (Hautes-Alpes)
Kategorija:Francuski olimpijci u biatlonu
Kategorija:Svjetski prvaci u biatlonu
Kategorija:Umrli od leukemije